b'\n_START_ARTICLE_\nRa\xc4\x8dunalni\xc5\xa1ko podprto prevajanje\n_START_PARAGRAPH_\nRa\xc4\x8dunalni\xc5\xa1ko podprto prevajanje (angle\xc5\xa1ko Computer-Assisted Translation \xe2\x80\x93 CAT) v \xc5\xa1ir\xc5\xa1em smislu zajema vse programe, s katerimi si prevajalec olaj\xc5\xa1a delo. Med njih sodijo elektronski eno- ali ve\xc4\x8djezi\xc4\x8dni slovarji, \xc4\x8drkovalniki, tezavri, itd. V o\xc5\xbejem smislu mislimo z ra\xc4\x8dunalni\xc5\xa1ko podprtim prevajanjem predvsem na terminolo\xc5\xa1ke baze in pomnilnike prevodov.\n_START_SECTION_\nRazlika med strojnim in ra\xc4\x8dunalni\xc5\xa1ko podprtim prevajanjem\n_START_PARAGRAPH_\nZa razliko od strojnih prevajalnikov, CAT-programi ne prevajajo samostojno, pa\xc4\x8d pa so le v pomo\xc4\x8d prevajalcu, da opravi delo hitreje in z manj napakami. Nekateri dra\xc5\xbeji programi za ra\xc4\x8dunalni\xc5\xa1ko podprto prevajanje so opremljeni tudi s strojnimi prevajalniki, vendar ne podpirajo slovenskega jezika, zato so za na\xc5\xa1 trg manj relevantni.'